Benoude Bulls bo in Sydney | Nuus24
Benoude Bulls bo in Sydney
Sydney – Die stut Werner Kruger het 'n drie in die doodsnikke gedruk om die Bulls Vrydag net-net oor die Waratahs in Sydney te laat seëvier.Die eindtelling was 27-24 nadat die tuisspan rustyd met 13-10 voorgeloop het.Die Waratahs se vroeë punte het die Bulls laat skrik, maar Francois Hougaard se drie het op net die regte tyd gekom om die besoekers momentum te gee.Met die Waratahs wat in die 78ste minuut 24-20 voor was, het die Bulls benoude oomblikke beleef voordat Kruger oorgeduik het vir die wendrie.Die Bulls behou hul onoorwonne rekord teen die Waratahs, wat sedert 2005 nog nie 'n wedstryd teen die Pretorianers in Sydney kon wen nie.Volgende week pak die Suid-Afrikaners die Highlanders in Dunedin terwyl die Waratahs teen die Stormers op Nuweland uitdraf.Puntemakers:Waratahs:Drieë: Rob Horne, Afa Pakalani. Doelskoppe: Berrick Barnes Strafdoele: Berrick Barnes (2), Brendan McKibbinBulls:Drieë: Francois Hougaard, Akona Ndungane, Werner Kruger Doelskoppe: Morné Steyn (3) Strafdoele: Steyn (2)Vir die jongste sportnuus volg Nuus24Sport op Twitter.– Sport24 Lees meer oor: bulls | waratahs VOLGENDE OP NUUS24X
Julle ouens is soos iemand wat so pas gr.3 gedruip het.Begin bietjie julle verstand gebruik en gaan kyk weer na die "game".Die hele span was pateties en miskien was dit een van hulle baie afdae maar moenie altyd een of twee manne uitsonder wat die probleem is nie,want die hele span het drooggemaak en onthou dat die afrigter speel nie die wedstryd nie,want hy is slegs daar om raad te gee aan manne wat al op skoolvlak moes leer rugby speel het.Elke week moet ons lees watter flop Jantjies is maar ek dink Vrydag moes hy nooit vervang word nie want die oomblik toe die plaasvervangers op die veld gekom het was dit NAG.